b'\n_START_ARTICLE_\nDodge Challenger\n_START_SECTION_\nModeli\n_START_PARAGRAPH_\nTijekom prve generacije Challengera bila su dostupna \xc4\x8detiri hardtop modela Challenger Six, Challenger V8, Challenger T/A (samo 1970.) i Challenger R/T u kabriolet verziji je bio dostupan samo 1970. i 1971. godine. R/T se nastavio prodavati kao hardtop jer nije bilo tvornice za kabriolet modele. Standardni motor s osnovnog modela bio je sa \xc5\xa1est cilindra (3.7 L). Standardni motor na modelu V8 imao je V8 motor s 230 KS i dva rasplinja\xc4\x8da. Dodatni motori su bili V8 s 340 cu in (5.6 L) i 383 cu in (6.3 L). Svi su bili s tri brzine, osim Challengera s 290 KS (216.3 kW) koji je bio dostupan s automatskim mijenja\xc4\x8dem. Challenger s \xc4\x8detiri brzine je imao dostupne sve dodatne motore.\n_START_SECTION_\nUtrkivanje\n_START_PARAGRAPH_\nChallenger je 1970. godine uveden u SCCA Trans-Am Series. Automobile su pripremili Ray Caldwell\'s Autodynamics, a vo\xc5\xbeeni su od strane Sama Poseya i Tonyja Adamowicza. Automobil broj 77 izradili su Autodynamics od obi\xc4\x8dnog Challengera T/A. Broju 76 \xc5\xa1asija je stigla tijekom polovice sezone od Dan Gurney\'s All-American Racers, a dovr\xc5\xa1ili su je Autodynamics. Dodge je sredinom 1970-ih koristio "automobilski kit" za kratke staze. Challenger R/T iz 2010. godine imenovan je kao Chryslerov model za NASCAR Nationwide Series.'